Návrh SMERNICA EURÓPSKEHO PARLAMENTU A RADY ktorou sa mení a dopĺňa smernica Rady 64/432/EHS, pokiaľ ide o počítačové databázy, ktoré sú súčasťou sietí dohľadu v členských štátoch /* KOM/2011/0524 v konečnom znení - 2011/0228 (COD) */





ODÔVODNENIE Návrh nariadenia Európskeho parlamentu a Rady, ktorým sa mení a dopĺňa nariadenie (ES) č. 1760/2000, pokiaľ ide o elektronickú identifikáciu hovädzieho dobytka, a ktorým sa zrušujú ustanovenia o nepovinnom označovaní hovädzieho mäsa, vedie k tomu, že je potrebné zodpovedajúcim spôsobom zmeniť a doplniť smernicu Rady 64/432/EHS, pokiaľ ide o počítačové databázy, ktoré sú súčasťou sietí dohľadu v členských štátoch. Prvky počítačových databáz stanovených v smernici 64/432/EHS zatiaľ nezahŕňajú žiadny odkaz na elektronické prostriedky identifikácie. Preto by smernica Rady 64/432/EHS, pokiaľ ide o počítačové databázy, ktoré sú súčasťou sietí dohľadu v členských štátoch, mala byť zmenená vzhľadom na návrh nariadenia Európskeho parlamentu a Rady, ktorým sa mení nariadenie (ES) č. 1760/2000, pokiaľ ide o elektronickú identifikáciu hovädzieho dobytka, a ktorým sa zrušujú ustanovenia o nepovinnom označovaní hovädzieho mäsa. Z týchto dôvodov sa uvedené dva návrhy predkladajú v rámci rovnakého legislatívneho balíka. Tento návrh smernice Európskeho parlamentu a Rady nemá žiadne finančný vplyv na rozpočet Európskej únie. Smernica 64/432/EHS by sa preto mala zodpovedajúcim spôsobom zmeniť a doplniť. 2011/0228 (COD) Návrh SMERNICA EURÓPSKEHO PARLAMENTU A RADY ktorou sa mení a dopĺňa smernica Rady 64/432/EHS, pokiaľ ide o počítačové databázy, ktoré sú súčasťou sietí dohľadu v členských štátoch EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 43 ods. 2, so zreteľom na návrh Európskej komisie, po postúpení návrhu legislatívneho aktu národným parlamentom, so zreteľom na stanovisko Európskeho hospodárskeho a sociálneho výboru[1], konajúc v súlade s riadnym legislatívnym postupom, keďže: (1) Smernica Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva[2] sa vzťahuje na obchod s hovädzím dobytkom v rámci Únie. V uvedenej smernici sa stanovuje, že príslušný orgán členského štátu môže zaviesť systém sietí dohľadu. Tieto siete zahŕňajú počítačovú databázu, ktorá musí obsahovať aspoň niekoľko prvkov stanovených v smernici 64/432/EHS, okrem iného aj identifikačný kód každého zvieraťa. (2) V nariadení Európskeho parlamentu a Rady (ES) č. 1760/2000 zo 17. júla 2000, ktorým sa zriaďuje systém identifikácie a registrácie hovädzieho dobytka, o označovaní hovädzieho mäsa a výrobkov z hovädzieho mäsa[3], sa stanovujú pravidlá používania elektronických prostriedkov identifikácie hovädzieho dobytka. (3) Prvky počítačových databáz stanovené v smernici 64/432/EHS nezahŕňajú žiadny odkaz na elektronické prostriedky identifikácie. (4) V záujme konzistentnosti právnych predpisov Únie by sa tieto prvky mali doplniť do zoznamu prvkov, ktoré majú byť zahrnuté v počítačových databázach stanovených v smernici 64/432/EHS. (5) Smernica 64/432/EHS by sa preto mala zodpovedajúcim spôsobom zmeniť a doplniť, PRIJALI TÚTO SMERNICU: Článok 1 V článku 14 ods. 3 smernice 64/432/EHS sa v časti C bod 1 nahrádza takto: „1) V prípade každého zvieraťa: – jedinečný identifikačný kód, – dátum narodenia, – pohlavie, – plemeno alebo farba srsti, – identifikačný kód matky alebo, v prípade zvieraťa dovezeného z tretej krajiny, jedinečný identifikačný kód individuálneho prostriedku identifikácie, ktorý bol zvieraťu pridelený členským štátom určenia v súlade s nariadením (ES) č. 1760/2000, – identifikačné číslo chovu, kde sa narodilo, – identifikačné čísla všetkých chovov, kde sa zviera držalo, a dátumy každej zmeny chovu, – dátum uhynutia a zabitia, – druh elektronického identifikátora, ak je ním zviera označené.“ Článok 2 1. Členské štáty prijmú a uverejnia najneskôr do [**] zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou. Tieto ustanovenia uplatňujú od […]. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 3 Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie. Článok 4 Táto smernica je určená členským štátom. V Bruseli Za Európsky parlament Za Radu predseda predseda [1] Ú. v. EÚ C xx, xx.xx.xxxx, s. xx. [2] Ú. v. ES 121, 29.7.1964, s. 1977/64. [3] Ú. v. ES L 204, 11.8.2000, s. 1.